Waka a bakin mai ita: Kwankwaso ya fadi su waye suka kai wa tawagarsa hari a Kano ▷ Legit.ng
Waka a bakin mai ita: Kwankwaso ya fadi su waye suka kai wa tawagarsa hari a Kano
3 months ago 5472 views by Naziru Dalha Taura
Tohon Sanata kuma tsohon gwamnan jihar Kano, Dakta Rabi'u Musa Kwankwaso, ya gwamnatin jihar Kano a karkashin jagorancin gwamnan jihar, Dakta Abdullahi Umar Ganduje, ita ce ta kitsa harin da aka kai wa tawagarsa da yammacin ranar Litinin a cikin garin Kano.
An kai wa Kwankwaso da tawagarsa harin ne a daidai gadar Sabon Titin Panshekara yayin da suke dawowa daga kauyen Kwankwaso da ke karkashin karamar hukumar Madobi.
A hirarsa da sashen Hausa na BBC, Kwankwaso ya bayyana cewa bai yi mamakin harin da aka kai wa tawagarsa ba, saboda dama tuntuni sun samu labarin ana shirya yin hakan kuma sun sanar da rundunar 'yan sanda duk abinda yake faru wa.
Duk da BBC ba ta samu jin ta bakin bangaren gwamnatin jihar Kano ba, rundunar 'yan sandan jihar ta shaida mata cewa bata da masaniya a kan rikicin da Kwankwasiyya ke ikirarin ya faru.
DUBA WANNAN: Gwamnan PDP ya halarci Sallar Juma'a domin bawa Musulmai hakuri a kan shirinsa na rushe musu Masallaci
A cewar wani jawabi da kungiyar Kwankwasiyya ta fitar ta bakin Sanusi Bature Dawakin Tofa, kakakin kamfen din Abba Kabir Yusuf, ta ce shaidun gani da ido sun tabbatar da cewa wani tsohon hadimin gwamna ne mai suna Murtala Salisu, wanda aka fi sani da 'Gwarmai' shine ya jagoranci 'yan dabar da suka kai harin.
Hausa NewsJihar Kano Latest NewsSiyasar Najeriya Latest NewsAbun MamakiAbun Bakin Ciki
15 minutes ago 212 views
Fataucin muggan kwayoyi ya dama wa wani dan kasar Sudan salalon tsiya a Najeriya